**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Rīgas Cirks” peļņas daļu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Rīgas Cirks” peļņas daļu” (turpmāk – Projekts) sagatavots saskaņā ar Likuma par budžetu un finanšu vadību 5.panta otro daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – Noteikumi Nr.1471) 5.punktu, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību „Rīgas Cirks” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Kultūras ministrija.  Saskaņā ar Noteikumu Nr.1471 4.2punktu minimālo dividendēs izmaksājamo peļņas daļu par 2014.gada pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 90 % apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  Kapitālsabiedrība 2014.gadu ir noslēgusi ar 141 581 *euro* peļņu. No minētās summas atbilstoši Noteikumu Nr.1471 4.2punktam valstij dividendēs izmaksājamā peļņas daļa (90 % no peļņas) sastāda 127 422,90 *euro*.  2014.gada pārskata beigās kapitālsabiedrības pašu kapitāls ir 114 738 *euro*, savukārt pamatkapitāls ir 3 073 *euro*. Atbilstoši Komerclikuma 182.panta trešajai daļai dalībniekiem nedrīkst izdarīt izmaksas, ja sabiedrības pašu kapitāls pārskata gada noslēgšanas brīdī vai, ja pieņemts lēmums par ārkārtas dividenžu noteikšanu, – attiecīgā pārskata perioda beigās ir mazāks vai šādu izmaksu rezultātā kļūtu mazāks par sabiedrības pamatkapitāla apmēru. Izdarot izmaksas dalībniekam 90 % apmērā no 2014.gada tīrās peļņas, kā to nosaka Noteikumu Nr.1471 42.punkts, kapitālsabiedrības pašu kapitāls kļūtu mazāks par pamatkapitālu.  Noteikumu Nr.1471 5.1.punkts nosaka, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai.  Projektsparedz, ka kapitālsabiedrībai 2015.gadā nav jāmaksā dividendes no peļņas par 2014.gadu.  Atbilstoši Noteikumu Nr.1471 5.1.punktam Kultūras ministrija par Projektu sniedz šādu ekonomisko pamatojumu.  Dalībnieku sapulce ir pieņēmusi lēmumu par kapitālsabiedrības gada pārskata apstiprināšanu – dalībnieku sapulces 2014.gada 30.aprīļa protokols un 2015.gada 23.aprīļa lēmums Nr.5.1-3-30, ar kuru apstiprināts valsts kapitālsabiedrības 2014.gada pārskats un pieņemts lēmums priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Līdz ar to šobrīd lēmums par kapitālsabiedrības 2014.gada peļņas sadali nav pieņemts un peļņa nav sadalīta. 2014.gada nesadalītā peļņa atbilstoši Gada pārskatu likuma 20.pantam ir ietverta attiecīgā pārskata gada bilances postenī „Pārskata gada nesadalītā peļņa”.  Kapitālsabiedrības 2014.gada darbību raksturojošie rādītāji:   |  |  |  | | --- | --- | --- | | **1.** | **Bilances radītāji** |  | | 1.1. | Aktīvi kopā | 362 771 | | 1.2. | Pašu kapitāls | 114 738 | |  | *tai skaitā* |  | | 1.3. | pamatkapitāls (akciju kapitāls) | 3 073 | |  | *tai skaitā* |  | | 1.4. | valsts kapitāls | 3 073 | | **2.** | **Peļņas, zaudējumu apgrozījuma rādītāji (PZA)** |  | | 2.1. | Ieņēmumi | 1 204 720 | |  | *tai skaitā* |  | | 2.2. | Apgrozījums | 899 103 | | 2.3. | Pārējie ieņēmumi | 305 617 | | 2.4. | Izmaksas | 1 063 139 | | 2.5. | Bruto peļņa (EBITDA) | 141 581 | | 2.6. | Neto peļņa/zaudējumi | 141 581 | | **3.** | **Finanšu rādītāji (%)** |  | | 3.1. | Pašu kapitāla atdeve (ROE) | 123.4% | | 3.2. | Aktīvu atdeve (ROA) | 39.0% | | 3.3. | EBITDA rentabilitāte (EBITDA/apgrozījums) | 15.7% | | 3.4. | Pašu kapitāls/Aktīvi | 31.6% | | 3.5. | Kopējās likviditātes rādītājs | 1.47% |     Ņemot vērā kapitālsabiedrības izteikto lūgumu kapitālsabiedrības 2014.pārskata gada peļņu atstāt nesadalītu, tika izvērtēta kapitālsabiedrības darbība, attīstības iespējas un konkurētspēja, kā arī izvērtēta ietekme, ja kapitālsabiedrība 2015.gadā veic valsts budžetā valstij piekritīgas peļņas daļas pārskaitīšanu par 2014.pārskata gadu – kopā 127 422,90 *euro* apmērā.  Kapitālsabiedrības 2014.gada budžetā nebija pietiekami līdzekļi kapitālsabiedrības materiāli tehniskās bāzes uzlabošanai, jo valsts budžeta dotācija kapitālsabiedrībai 2014.gadā nodrošināja tikai komunālo pakalpojumu apmaksu, samaksu sadarbības partneriem par cirka programmu izmantošanu, daļēju materiāli tehniskās bāzes uzturēšanas un uzlabošanas izdevumu segšanu. Kapitālsabiedrība 2014.gadā nodokļos valsts budžetā ir samaksājusi 167 683 *euro*, kas ir 101,85 % no valsts budžeta dotācijas. Līdz ar to materiāli tehniskās bāzes uzlabošanu kapitālsabiedrībai jāveic galvenokārt no pašu ieņēmumiem. Kultūras ministrija ir veikusi kapitālsabiedrību neatliekamo izdevumu apkopojumu 2015.-2018.gadam. 2015.gadā kapitālsabiedrības materiāli tehniskās bāzes sakārtošanai un pilnveidei nepieciešami 97 513 *euro*. Ņemot vērā iepriekš minēto, dividenžu izmaksa par 2014.pārskata gadu ietekmēs 2015.gadā kapitālsabiedrības pamatdarbības nodrošināšanai nepieciešamo finansējumu.  Saskaņā ar informāciju, kas tika iesniegta Finanšu ministrijā, veidojot valsts budžetu 2015.gadam, kapitālsabiedrība savā finanšu darbībā prognozēja zaudējumus  par 2014.gadu.  2014.gada pārskatā uzrādīto peļņu būtiski ietekmēja grāmatvedības uzskaite: pārskatā bija iekļauts nekustamais īpašums – zeme un ēkas Rīgā, Merķeļa ielā  4, kura bilances vērtība pēc pārvērtēšanas ir 1 819 562 *euro*. Saskaņā ar kapitālsabiedrības zvērināta revidenta SIA „Benitas Kudores  audits” atzinumu, kurā norādīts, ka nav dokumentu, kas apliecina, ka kapitālsabiedrībai ir īpašuma tiesības, kas atļauj īpašumu iekļaut 2014.gada 31.decembra bilancē, nekustāmais īpašums no bilances tika izņemts un iekļauts zembilancē. Vēl tika veiktas korekcijas par ilgtermiņa ieguldījumu aprēķināto nolietojumu iepriekšējos periodos, kas būtiski palielināja 2014.gada peļņu. Ņemot vērā minēto, kapitālsabiedrības peļņa 2014.gadā neatspoguļo reālo finanšu situāciju un kapitālsabiedrības rīcībā faktiski nav līdzekļu dividenžu izmaksai.  Šogad kapitālsabiedrības finanšu stāvokli būtiski pasliktināja 2015.gada 19.martā notikušais ugunsgrēks, kas izcēlās vienā no cirka ēkas 2.stāva grimētavām. Ugunsgrēkā pilnībā izdega 120 m2, bet dažāda veida bojājumi ir konstatēti visa 2.stāva apjomā.  Līdz ar to iespēja novirzīt 2014.pārskata gadā gūto peļņu kapitālsabiedrības finanšu situācijas stabilizēšanai, lai nodrošinātu kvalitatīvu kapitālsabiedrības pamatfunkciju īstenošanu, ir pamatota un nepieciešama.  Atbilstoši Noteikumu Nr.1471 5.1.punktam Kultūras ministrija norāda, ka ar kapitālsabiedrību, pamatojoties uz Kultūras institūciju likuma 23.panta otro daļu, 2015.gada 6.janvārī ir noslēgts līdzdarbības līgums Nr.5.1-8-8 „Par atsevišķu valsts pārvaldes uzdevumu deleģēšanu kultūras jomā”, kur paredzēts, ka kapitālsabiedrība veic no valsts pārvaldes funkcijām kultūras jomā izrietošus deleģētus valsts pārvaldes uzdevumus, kuru ietvaros kapitālsabiedrības tiešie uzdevumi ietver sabiedrības vajadzībām nodrošināt un padarīt pieejamus profesionālās mākslas produktus – cirka izrādes. Ņemot vērā, ka kapitālsabiedrības darbības mērķis un darbība ir valsts deleģētu valsts pārvaldes uzdevumu veikšana atbilstoši Kultūras institūciju likuma 23.panta otrajai daļai, atšķirīgas dividenžu daļas noteikšana un peļņas novirzīšana deleģēto valsts pārvaldes uzdevumu veikšanai nerada kapitālsabiedrībai ekonomiskas priekšrocības.  Lai novērstu draudus kapitālsabiedrības komercdarbības ilgtspējīgai attīstībai un lai kapitālsabiedrība spētu nodrošināt valsts deleģēto valsts pārvaldes uzdevumu veikšanu un sasniegt rezultatīvos rādītājus 2015.gadā, efektīvi būtu maksimālu kapitālsabiedrības peļņas daļu ieguldīt kapitālsabiedrības materiāli tehniskās bāzes uzlabošanai, tādējādi veicinot kvalitatīvu kapitālsabiedrības pamatfunkciju nodrošināšanu. Tādējādi atšķirīgas dividendēs izmaksājamās peļņas daļas noteikšana atbilst Noteikumu Nr.1471 5.1.punktā noteiktajam „nepieciešams novērst draudus kapitālsabiedrības ilgtspējīgai attīstībai un konkurētspējas saglabāšanai.”  Līdz ar to Ministru kabinetam ir nepieciešams pieņemt lēmumu, ka kapitālsabiedrības 2014.pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0 % apmērā. |
| 3. | Projekta izstrādē iesaistītās institūcijas | Kultūras ministrija, valsts sabiedrība ar ierobežotu atbildību „Rīgas Cirks”. |
| 4. | Cita informācija | Nav |

*Anotācijas II sadaļa – Projekts šo jomu neskar.*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 125 098 489 | -127 423 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 125 098 489 | -127 423 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 125 098 489 | -127 423 | 0 | 0 | 0 |
| 3.1. valsts pamatbudžets | 125 098 489 | -127 423 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts budžeta ieņēmumu daļā kopējie plānotie ieņēmumi no dividendēm [ieņēmumi no valsts (pašvaldību) kapitāla izmantošanas] 2015.gadā ir plānoti 125 098 489 *euro* apmērā. 2015.gadā valstij piekritīgās dividendes no valsts kapitālsabiedrību peļņas atsevišķi Kultūras ministrijas budžetā netiek plānotas, līdz ar to nav iespējams precīzi nodalīt un aizpildīt kolonnu „Saskaņā ar valsts budžetu kārtējam gadam”, tādēļ lai nodrošinātu informācijas pārskatāmību, kolonnā „Izmaiņas kārtējā gadā, salīdzinot ar budžetu kārtējam gadam” norādīta summa, kas atbilst konkrētās kapitālsabiedrības atbilstoši normatīvajos aktos noteiktajai valstij piekritīgajai peļņas daļai (90 % no apstiprinātās peļņas par 2014.gadu).  Lai gan likuma „Par valsts budžetu 2015.gadam” sagatavošanas gaitā Kultūras ministrijas budžetā jaunajām politikas iniciatīvām tika piešķirts papildu finansējums 5 712 535 *euro* apmērā, tajā skaitā 1 253 855 *euro* apmērā Kultūras ministrijas kapitālsabiedrību uzturēšanas izdevumiem, lai nodrošinātu valsts deleģēto uzdevumu veikšanu, kas ļautu īstenot radošus un uz izcilību vērstus kultūras pasākumus un projektus, tomēr jau kopš 2009.gada kapitālsabiedrības rīcībā ir bijuši nepietiekami līdzekļi materiāli tehniskās bāzes sakārtošanai, kas vēl joprojām rada apdraudējumu pilnvērtīgai darbībai. Ņemot vērā to, ka finansējums deleģēto valsts pārvaldes uzdevumu veikšanai kultūras jomā kapitālsabiedrībai ir nepietiekams, kapitālsabiedrībai 2015.gadā ir nepieciešams veikt tos pasākumus, kas bija atlikti ierobežotā finansējuma dēļ.  Pieņemot lēmumu par atšķirīgu dividendēs izmaksājamo summu (nosakot 0 % likmi), valsts budžetā netiktu pārskaitīta summa 127 422,90 *euro* apmērā, bet minētā summa paliktu kapitālsabiedrības rīcībā un tiktu novirzīta kapitālsabiedrībai deleģēto valsts pārvaldes uzdevumu kultūras jomā nodrošināšanas izdevumu segšanai 2015.gadā, nepalielinot kapitālsabiedrībai nepieciešamo valsts budžeta dotāciju 2015.gadā deleģēto valsts pārvaldes uzdevumu kultūras jomā īstenošanai. | | | | |

*Anotācijas IV sadaļa – Projekts šo jomu neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Projekts šo jomu neskar. | | |
| A | B | C | D |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav nepieciešams sniegt atsevišķu paziņojumu Eiropas Komisijā, jo atbalsts tiek sniegts valsts atbalsta programmas „Kultūra” ietvaros (Nr.SA.34462 (2012/N)). | | |
| Cita informācija | Nav | | |

*Anotācijas VI sadaļa – Projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas netiek paplašinātas. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

17.07.2015.

1788

L.Buševica

Tālr.67330263; fakss 67330293

[Liga.Busevica@km.gov.lv](mailto:Liga.Busevica@km.gov.lv)